Foto: Stanislav Miljoković

U tišini su držali transparente „Odgovornost“, „Nikada nećemo zaboraviti zločin u Topčideru“, „Pamtimo“ i imena dvojice poginulih gardista.

Ivana Žanić, iz Fonda za humanitarno pravo, kazala je novinarima da zahtevaju od vlasti da posle 15 godina utvrdi istinu o načinu stradanje dvojice gardista, kao i ko su nalogodavci i direktni počinioci.

„Problem svih ovih godina jeste bila jedna potpuna intertnost institucija Srbije da otkriju pravu istinu o stradanju ove dvojice vojnike. Konkretno, nijedna vlast do sada nije utvrdila punu istinu i to je ono što članovi porodica, ali i mi kao civilno društvo, zameramo jer nije postojala volja da se ovaj slučaj do kraja rasvetli“, kazala je Žanić.

Jutros su rodjaci i advokati porodica, kao i aktivisti Žena u crnom zapalili sveće ispred kasarne „Karaš“ u Topčideru.

Gardisti Dragan Jakovljević i Dražen Milovanović nadjeni su mrtvi u vojnom objektu Karaš na Topčideru, 5. oktobra 2004. godine.

Vojna istraga tvrdila je da se radilo o ubistvu i samoubistvu, dok je nezavisna državna komisija ocenila da ih je ubila treća osoba.

Vlada Srbije je 8. decembra 2016. godine odlučila da formira komisiju za razmatranje činjenica i okolnosti vezanih za smrt gardista, ali javnost nije upoznata da li se ta komisija sastajala i da li je eventualno došla do novih podataka.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se